Imazhi që ndryshoi strategjinë amerikane mbi Vietnamin
Para 50 vjetësh, një murg budist i vuri zjarrin vetes në shenjë proteste kundër shtypjes brutale të qeverisë së Vietnamit të Jugut
Në Vietnamin plot trazira, viti 1963 shënoi fillimin e një kryengritjeje, që çoi në përmbysjen nga pushteti dhe vrasjen e Presidentit Ngo Dinh Diem të Vietnamit të Jugut dhe vëllait të tij, Ngo Dinh Nhu, shef i sigurimit kombëtar. Kjo çoi në fillimin e operacionit ushtarak të Vietnamit të Jugut, i mbështetur nga Shtetet e Bashkuara, kundër Viet Kongut, kryengritjes komuniste, me të cilën u përballën Shtetet e Bashkuara për shumë vjet, deri në tërheqjen nga Vietnami vitin 1975. Por në qershor të vitit 1963 një murg i moshuar i quajtur Thich Quang Duc, bëri një protestë të dëshpëruar dhe tronditëse duke i vënë zjarrin vetes. I veshur me një pelerinë kafe e me sandale dhe me ndihmën e shokëve të tij, murgu lagu trupin me benzinë dhe në qetësi të plotë i vuri zjarrin vetes. Mes gazetarëve të huaj që ishin njoftuar lidhur me këtë protestë kundër qeverisë së Vietnamit të Jugut, e mbështetur nga Shtetet e Bashkuara, vetëm dy: Malcolm Browne dhe Ha Van Tran sollën kamerat. Fotografitë e tyre u botuan në faqet e para të gazetave në gjithë botën dhe krijuan rënqethje deri në Shtëpinë e Bardhë, duke e nxitur Presidentin John F. Kennedy që të jepte urdhër për rivlerësimin e politikës së Vietnamit. Gazetari Browne, i cili vdiq në gusht të vitit të kaluar, kujton atë ditë fatkeqe gjatë një interviste në vitin 1998. 95 vjeçari Pham Van Uyen, i cili banonte vetëm 20 metra larg vendit të protestës, pa një numër të pazakontë murgjësh që kalonin para shtëpisë së tij mëngjesin e asaj dite historike. Richard Pyle mbuloi luftën e Vietnamit për 5 vjet dhe ishte shef i degës së Associated Press në Saigon nga 1970-ta deri në 73. Ai thotë se redaktori i fotografive, Horst Faas e inkurajonte fotografin Browne që ta merrte kamerën kudo që shkonte. Hal Buell punoi si fotograf për degën e Associated Press-it në Saigon gjatë luftës së Vietnamit. Ai thotë se instinkti i zotit Browne për të ndjekur ngjarrjen dhe për ta pasur kamerën me vete ishte diçka me vlerë. Hal Buell thotë se këto fotografi tronditën administratën e presidetit Kennedy, e cila rishqyrtoi politikën mbi Vietnamin. Në nëntor të vitit 1963, presidenti i Vietnamit të Jugut, Ngo Dinh Diem, i mbështetur nga Shtetet e Bashkuara, u përmbys nga pushteti dhe u vra bashkë me vëllain e tij, Ngo Dinh Nhu, shef i sigurimit kombëtar. Amerikanët më në fund u tërhoqën nga Vietnami në vitin 1975.